हर्षवर्धन केन्द्रीय स्वास्थ्य एवं परिवार कल्याण मंत्री डॉ हर्षवर्धन ने आज नई दिल्ली में एनसीडीसी के 110वें वार्षिक दिवस पर आयोजित समारोह के दौरान कहा राष्ट्रीय रोग नियंत्रण केंद्र (एनसीडीसी) ने सार्वजनिक स्वास्थ्य के महत्व वाले कई रोगों जैसे कि चेचक पोलियो गिनीकृमि और याज की रोकथाम एवं उन्मूलन में अभूतपूर्व योगदान दिया है। केन्द्रीय स्वास्थ्य मंत्री ने इस समारोह के दौरान एनसीडीसी के स्वास्थ्य परिसर (लैब 3) और राष्ट्रीय वेक्टर जनित रोग नियंत्रण कार्यक्रम (एनवीबीडीसीपी) के नए भवन का उद्घाटन किया। इस अवसर पर स्वास्थ्य एवं परिवार कल्याण राज्य मंत्री श्री अश्विनी कुमार चौबे भी उपस्थित थे।